קרן מור

קרן מור (נולדה ב-18 במרץ 1964) היא שחקנית וקומיקאית ישראלית, זוכת שני פרסי התיאטרון הישראלי, פרס מסך הזהב ופרס האקדמיה הישראלית לטלוויזיה.

ביוגרפיה
מור נולדה בבת ים בשם קרן מורנו לעוזי, איש צבא קבע, ולזהבה, עובדת סוציאלית וקצינת מבחן למבוגרים. בילדותה, הוריה עברתו את שם משפחתם למור. היא גדלה בבת ים ולאחר מכן בבסיס רמת דוד וברמת השרון והיא בוגרת תיכון רוטברג בעיר. יש לה אח קטן בשם ארי.

מור שילבה את שירותה הצבאי עם לימודי המשחק בסטודיו למשחק ניסן נתיב, ונחשפה לראשונה בשנת 1987 כשגילמה את מגי ויינברג בסרטו של ינקול גולדווסר "אבא גנוב" לצד יהודה בארקן. 

ב-1989 גילמה את פאניה בסרטו של עמוס גיתאי "ברלין ירושלים". 

ב-1990 גילמה את שמרית בסרטו זוכה פרס אופיר של שבי גביזון "שורו" לצד משה איבגי. 

ב-1992 שיחקה ב"מרק עוף" לצד חגית דסברג. בסרט "כבלים" לצד אריק איינשטיין ומוני מושונוב, ובסרטו של יעוד לבנון "קופסה שחורה".

פריצתה המשמעותית בתחום הקומי-סאטירי, הייתה במשחקה ב"העולם הערב" וב"זהו זה!" והגיעה לשיאה בשנת 1993, כשנבחרה, לצד שי אביבי, דב נבון, רמי הויברגר ומנשה נוי, להשתתף בסדרת המערכונים "החמישייה הקאמרית". מור השתתפה לצד חבריה לתוכנית, בסרט "כלבים לא נובחים בירוק" בשנת 1996.

ב-1997 שיחקה בסרטו של מנשה נוי "פתיחה 1812" לצד עמי סמולרצ'יק וב"ביפ" לצד דפנה רכטר. 

ב-1998 שיחקה בסרטו של עמוס גיתאי "יום יום" לצד חנה מרון ודלית קהן. 

ב-1999, בסרט הטלוויזיה של מנשה נוי "בטרנד".

בשנת 2000 החלה לשחק בסדרת הטלוויזיה הדרמטית "הבורגנים" לצד חבריה לחמישייה הקאמרית. במהלך השתתפותה בסדרה, שיחקה מור ב"בכורה" לצד דן תורן ובפרויקט הבינלאומי של סרטים המתארים את פיגועי 11 בספטמבר לצד מנשה נוי בבימויו של עמוס גיתאי.

ב-2003 שיחקה מור בסרטו של עמוס גיתאי "עלילה" לצד יעל אבקסיס וחנה לסלאו.

ב-2004 בסרטו של יוסף פיצ'חדזה "שנת אפס" לצד שרה אדלר ודני גבע. באותה שנה החלה להשתתף בסדרת המערכונים "קצרים" לצד מוני מושונוב, ריקי בליך, שמוליק לוי ויובל סגל. 

ב-2005 השתתפה בסרטה של ג'ולי שלז "מוכרחים להיות שמח" לצד טל פרידמן וסיגלית פוקס. 

ב-2006 שיחקה לצד רונית אלקבץ ומנשה נוי ב"פרשת השבוע". 

בשנת 2008 שיחקה מור בסרטם של שלומי ורונית אלקבץ, "שבעה". באותה השנה שיחקה בסדרה "פאפאדיזי" לצד מנשה נוי ומוני מושונוב ב-yes.

כמו כן, שיחקה בהצגות תיאטרון: בתיאטרון חיפה שיחקה ב"סינדרום ירושלים" (1988), "נישואי פיגארו" (1988) ו"מרד המתים" (1989); השתתפה בטרטיף" (1989) בהבימה; שחקה ב"טיטאניה" וב"חלום ליל קיץ" בתיאטרון צוותא; שחקה ב"הזוג המוזר" (1991), ב"בוז לירח" (1990) וב"שחור היה הלילה" בתיאטרון בית ליסין וכן שחקה ב"מירנדולינה" וב"אחים לנשק" (1991) בתיאטרון באר שבע. מור שחקה ב"בית העלים הכחולים" (1992), "מפעל חייו", "ראש משוגע", "מלאכים באמריקה" (1993), "חפץ" (1996), "מבקר המדינה" (1996), "חברות הכי טובות" (1999), "לופ", "אישה בעל בית" (2005), "לילה טוב אמא" (2006), "המלך ליר" (2007), "כסף עובר ושווא" (2009), "המאהב" (2012), "מיזרי" (2019) ויוקסטה ב"אדיפוס" (2022) בתיאטרון הקאמרי.

בשנים 2005–2021 הובילה מור את הקמפיינים של כרטיסי האשראי לאומי קארד לצד השחקן יובל סגל ולצד הקומיקאי שחר חסון. 

בשנת 2011 שיחקה בסדרה "השנים הכי יפות" בערוץ 2. בשנה זו הגישה את הסדרה התיעודית "צו האופנה" ששודרה בערוץ 1. 

בשנת 2012–2016 שודרה הסדרה הקומית "יום האם" בערוץ 2, בכיכובה של מור בתפקיד הראשי.

בנובמבר 2014 החלה להשתתף בתוכנית הבידור "הכל הולך" של "רשת" בערוץ 2. באותה השנה, השתתפה בקליפ השיר "Everybody Needs a Man" של עופר ניסים ומאיה סימנטוב.

בדצמבר 2015 החלה להשתתף בהצגה של מייק ברטלט "רילוקיישן" לצד יובל שרף.

במאי 2018 עלתה לאוויר בערוץ כאן 11 סדרה בכיכובה "הפסיכולוגית", שהייתה גרסה ישראלית לסדרת האינטרנט של ליסה קודרו, "Web Therapy" .

בפברואר 2018 עלתה לאוויר בערוץ כאן 11 הסדרה "קופה ראשית", בה מגלמת מור את דמותה של הקופאית כוכבה שביט. הסדרה הייתה מועמדת לזכייה בפרס אמי הבין-לאומי בקטגוריית "סדרת הקומדיה הטובה ביותר" של שנת 2019 אך לא זכתה.

בשנת 2020 החלה להשתתף במחזה "אלוהי הקטל" בתיאטרון הקאמרי.

בשנת 2022 הובילה את הקמפיין של "מור בית השקעות".

בשנת 2023 שיחקה במחזה "המלך עומד למות", שעלה בתיאטרון הקאמרי בבימויו של עירד רובינשטיין.

חיים אישיים
מור נשואה לשחקן מנשה נוי, אותו הכירה בתחילת צילומי "החמישייה הקאמרית", והשניים נישאו שלושה חודשים לאחר היכרותם. לשניים בת ובן. 

מור מתגוררת בתל אביב.

פילמוגרפיה
 אבא גנוב – 1987
 ברלין ירושלים – 1989
 שורו – 1990
 מרק עוף – 1992
 כבלים – 1992
 נייס גיא – 1992
 קופסה שחורה – 1993
 החמישייה הקאמרית – 1993–1997
 כלבים לא נובחים בירוק – 1996
 פתיחה 1812 – 1997
 יום יום – 1998
 הבורגנים – 2000–2004
 עלילה – 2003
 שנת אפס – 2004
 קצרים – 2004–2009
 מוכרחים להיות שמח – 2005
 תנועה מגונה – 2006
 פרשת השבוע – 2006-2009
 ליבינג רום – 2006
 שבעה – 2008
 כפיות – 2008
 כרמל – 2009
 השנים הכי יפות – 2011
 יום האם – 2012–2016
 הכל הולך – 2014–2015
 חלונות – 2014
 גט – 2014
 פרינסס – 2015
 קופה ראשית – 2018–הווה 
 המועדון לספרות יפה של הגברת ינקלובה – 2018
 הפסיכולוגית – 2018
 רכבת קלה – 2018
 בוקר טוב ילד – 2019
 שב"ס – 2019
 מי שמע על חווה ונאווה – 2022
 חומוס FULL טריילר – 2022

פרסים והוקרה
 פרס התיאטרון הישראלי על משחק נשי (1995)
 פרס תא המבקרים בפסטיבל הסרטים הבינלאומי חיפה (1996)
 פרס מסך הזהב על משחק דרמטי נשי ב"החמישייה הקאמרית" (2002)
 פרס מיוחד על משחקה ב"חברות הכי טובות" (2002)
 פרס התיאטרון על משחק נשי מצטיין ב"אישה, בעל, בית" (2004)
 פרס האקדמיה לטלוויזיה על משחק קומי ב"קצרים" (2005, 2007, 2009)
 פרס רוזנבלום לאמנויות הבמה בקטגוריה אמנים ויוצרים מצטיינים (2016)

קישורים חיצוניים 

 קרן מור באתר "הבמה"
 קרן מור: תיאטרון ובריאות אאוט, טלוויזיה וסיגריות אין, באתר מאקו,  15 בספטמבר 2011
 
 
 
 
 
 
 אור נוף, קומדיה: קרן מור ולאה לב בריאיון קורע משותף, באתר את, 3 ביולי 2017
 
 פגישה עם רוני קובן עונה 7 | פרק 18 - קרן מור

הערות שוליים

שחקניות קולנוע וטלוויזיה ישראליות
שחקניות תיאטרון ישראליות
שחקני תיאטרון ישראלים
בדרניות ישראליות
בדרנים ישראלים
החמישייה הקאמרית
זוכי פרס האקדמיה לטלוויזיה: שחקנים
בוגרות הסטודיו למשחק ניסן נתיב
בוגרי הסטודיו למשחק ניסן נתיב
פרזנטוריות ישראליות
פרזנטורים ישראלים
זוכי פרס מסך הזהב: שחקנים
זוכי פרס רוזנבלום
זוכות פרס רוזנבלום
בוגרות תיכון רוטברג (רמת השרון)
בוגרי תיכון רוטברג (רמת השרון)
ישראליות שנולדו ב-1964
ישראלים שנולדו ב-1964